ོར་བྱོན་རྫོགས་ཆེན་ཀུན་བཟང་དགོངས་འདུས་ཀྱི་སྨིན་
གྲོལ་འབོགས་པའི་ཚུལ་ལ་སྤྱིར་ལོ་རྒྱུས་ལས། ནི
རྒྱུད་ཚིག་ཏུ་ཡོད་པ། དབང་དང་ཁྲིད་རྣམས་སྙིང་ཏིག་ཏུ་ཡོད་པ།
དོན་ཐམས་ཅད་མན་ངག་ཏུ་ཡོད་པ། ཕ་རྒྱུད་མ་རྒྱུད་དབྱེར་མེད་པ་ཞེས་
གསུངས་པ་ལྟར་དབང་གི་སྤྱི་བབས་མན་ངག་སྡེའི་རྒྱུད་བཅུ་བདུན་གྱི་
དབང་རྫོགས་པ་རང་བྱུང་རྒྱལ་པོའི་རྒྱུད་དང་འདི་ཉིད་ཀྱི་ཁྱུང་ཆེན་གཤོག་
རྫོགས་སོགས་ཀྱི་དགོངས་པ་ལྟར། ཡོ་ག་འོག་མ་རྣམས་ལྟར་སྤྲོས་བཅས་
ཀྱི་རྣམ་བཞག་གཙོར་བཏོན་པ་མིན་ཅིང་། ཨ་ཏི་གསང་སྐོར་གྱི་སྤྲོས་མེད་
ག་པའི་རྩལ་དབང་ཉིད་ལ་ཐེག་པ་འོག་མ་དང་བསྟུན་པའི་རྣམ་བཞག་
མཛད་པ་ཡིན་སྟབས། གསང་སྐོར་སྙིང་ཐིག་ལུགས་ལ་རྫོགས་པ་ཆེན་
པོའི་ལྟ་སྒོམ་གྱི་གདིང་དང་ལྡན་པའི་བླ་མས་སྣང་སྲིད་གཞིར་བཞེངས་རང་
བྱུང་གདོད་མའི་སྐུ་དང་ཡེ་ཤེས་གསལ་བཏབ་པའི་ངང་ལས་དཀྱིལ་འཁོར་
བཞེངས་ཤིང་དབང་གི་བྱ་བས་སློབ་མ་རྗེས་སུ་བཟུང་བ་ལས། ཐེག་པ་
2

པད་གླིང་ཀུན་བཟང་དགོངས་འདུས་སྨིན་གྲོལ་འབོགས་པའི་ལག་ལེན།

འོག་མའི་ལུགས་ཀྱི་བདག་མདུན་སྒྲུབ་པ་སོགས་བྱ་བའི་སྐབས་མིན་པས་རྒྱུད་བཅུ་
བདུན་གྱི་དབང་ལ་བདག་མདུན་སྒྲུབ་ཚུལ་མདོར་བསྡུས་ཙམ་དང་། སྙིང་ཐིག་ཆེན་
མོར་གཞིའི་ཀུན་བཟང་གསལ་འདེབས་བྱ་བ་ཙམ་ལས་མེད་པས་འདིར་ཡང་དོན་གྱིས་
དེ་ཙམ་གྱིས་ཆོག་པར་གསལ། འོན་ཀྱང་གཞུང་འདིར་སྒྲུབ་ཚུལ་གསལ་བར་
གསུངས་པས་དེ་ལྟར་བྱ་བ་ནི་བླ་མ་བརྒྱུད་པའི་ཕྱག་བཞེས་སུའང་སྣང་བས་དེ་ལྟར་ན་
ཐོག་མར་ཁྲུས་ལུང་དབང་གི་ཕྲེང་བ་སློབ་མ་སྟ་གོན་གྱི་སྐབས། འདི་ཉིད་བར་ཆད་
སེལ་བྱེད་ལས་ཀྱི་ལྷ་རྟ་མགྲིན་ལ་གཙོ་བོར་བརྟེན་པར་སྣང་བས། རྟ་མགྲིན་དམར་
པོའི་བདག་བསྐྱེད་བཟླས་པ་དང་བཅས་པ་བྱ། དེ་ནས་ཁྲུས་ལུང་ལྟར་ས་སློང༌།
འདུལ་ཞིང་བྱིན་གྱིས་བརླབ། དཀྱིལ་འཁོར་དབང་རྫས་བཀོད་ཅིང་ཁྲོ་བཅུའི་ཕུར་
གདན་གྲུབ་ནས། འོག་གི་ལས་བུམ་ཁྲུས་ལུང་གི་བསྒོམ་བཟླས་ལྟར་བསྒྲུབ།
དཀྱིལ་འཁོར་ལ་ཡོལ་བ་བཏང་། སློབ་མ་རྣམས་འབྲུ་གསུམ་བཟླ་བཞིན་བསྐོར་བ་
དང་སྒོ་ཞུས་གྲུབ་ནས་ནང་དུ་འཁོད་པ་ལ་རྒྱུ་འབྲས་སོགས་ཀྱི་ཆོས་བཤད་མདོ་རྒྱས་ཇི་
ལྟར་འོས་པས་མཚམས་སྦྱར་ལ་མཎྜལ་འབུལ་དུ་གཞུག །གསོལ་གདབ་སྡོམ་བཟུང་
ངམ་བཞག་གྲུབ་ནས་ཡོལ་བ་བསལ་ལ། སློབ་དཔོན་བཞེངས་ཏེ་དབང་གི་བྲོ་བརྡུང་།
བགེགས་གཏོར་སྤྱི་མཚམས་བཏང༌། ལས་བྱང་ལྟར་བགེགས་བསྐྲད་ཅིང་མཚམས་
བཅད། ཁྲུས་གཞུང་ལྟར་བྱ། སློབ་མ་རྣམས་མ་གྲོལ་ན་ཡིག་བརྒྱ་བཟླར་
3

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

གཞུག །སློབ་དཔོན་གྱིས་རྟ་མགྲིན་དམར་པོའི་ཕྲིན་ལས་བཏང་ལ་མདུན་གྱི་དཀྱིལ་
འཁོར་བསྐྱེད། མཆོད་བསྟོད་བཟླས་པ་མདོར་བསྡུས་དང་ཚོགས་མཆོད་བཅས་
གྲུབ་ནས་སླར་ཡང་སྟ་གོན་གྱི་དབང་བསྐུར་ཞུ་བའི་ཡོན་དུ་མཎྜལ་འབུལ་གཞུག །
གསོལ་གདབ་གནང་སྦྱིན་ནས་བརྩམས་རིམ་གྱིས་བསྐུར། སོ་ཤིང་དཔུང་སྐུད་ཀུ་ཤ་
སྦྱིན་པ་བཅས་བྱ། མེ་ཐབ་བསྲེག་རྫས་སོགས་སྔར་ནས་འདུ་བྱས་ལ་སྐབས་འདིར་
སྦྱིན་སྲེག་འབུལ་དགོས་པས་དེའང་སྤྲོས་པ་ཆེ་ན་དཀྱིལ་འཁོར་ཕྱོགས་བཞིར་མེ་ཐབ་
དང་བསྲེག་རྫས་སོ་སོར་བཤམ། སློབ་དཔོན་གྱིས་ཚིག་བརྗོད་པ་དང་བསྟུན་ལས་
རྡོར་གྱིས་སོ་སོར་འབུལ། སྤྲོས་པས་མི་ལྕོགས་ན་མེ་ཐབ་གཅིག་ཏུ་ལས་བཞི་ཚང་
བར་བྱས་ལ་བསྲེག་རྫས་རྣམས་སྤོམ་སྟེ་སློབ་དཔོན་མདུན་དུ་བཞག་ལ་འབུའ
བྱིན་རླབས་གསང་བ་སྤྱི་ལྟར་བྱ། མེ་ཐབ་ཏུ་རྟ་མགྲིན་རིགས་ལྔ་བསྐྱེད་བསྟིམ་མཆོད་
བསྟོད་རྟ་མགྲིན་གཞུང་ལྟར་དང་སླར་ཡང་སྔགས་ཀྱི་བྱིན་རླབས་ཁ་གསོ། སྙིང་པོ་ལ་
ཤམ་བུ་བཞི་པོ་སོ་སོར་བཏགས་པ་ཚར་ཉེར་གཅིག་གམ་བདུན་ཙམ་གྱིས་བསྲེག་རྫས
སོ་སོར་འབུལ། མཐར་མཆོད་བསྟོད་མདོར་བསྡུས། ནོངས་བཤགས། གཤེགས་
གསོལ་བྱས་ལ་བསྔོ་སྨོན་དང་བཀྲ་ཤིས་གཞུང་ལྟར་བརྗོད་པས་སྟ་གོན་གྲུབ།
སློབ་དཔོན་གྱིས་ཚོགས་ལ་རོལ། ལྷག་མ་བཏང་བ་ཕྱིན་བདག་མདུན་རྗེས་རིམ་ལས་
བྱང་ལྟར་བྱའོ།།
4

པད་གླིང་ཀུན་བཟང་དགོངས་འདུས་སྨིན་གྲོལ་འབོགས་པའི་ལག་ལེན།

དེ་ནས་ཐེག་དགུའི་དབང་ཆོག་རྫོགས་པ་རང་བྱུང་གི་ཕྲེང་བ་ལྟར་བཤམ་
བཀོད་རྣམས་དང་དབང་རྫས་ཉེར་བསྡོགས་གྲུབ་ནས། ཐེག་དགུ་གང་རུང་གིས་
གཞུང་བསྲང་བར་གསུངས་ཀྱང་ལྷ་ཐམས་ཅད་ཀྱི་རིགས་འདུས་པས་བཀའ་བརྒྱད་ཀྱི་
ཕྲིན་ལས་བཏང་ན་ལེགས་པས་ཐུགས་ཀྱི་མེ་ལོང་གིས་བདག་མདུན་སྒྲུབ་ཅིང་བཟླས་
པ་དང་ཚོགས་མཆོད་ལྟག་མའི་བར་དུ་བཏང་། སྟ་གོན་ཁྲུས་ལུང་ལྟར་ལས་བུམ་
བསྒྲུབ་པ་བཅས་བྱ། དེ་ནས་སློབ་མ་རྣམས་འདུས་ལ་མཚམས་སྦྱོར་ཇི་རིགས་བཅས་
གསོལ་གདབ་དྲིས་ལན། ལས་བུམ་གྱིས་དབང་བསྐུར་ཞིང་ཁྲུས་བྱ་དུར་ཁྲོད་ཀྱི་ཆས་
སུ་ཞུགས། ངག་ལ་ཧཱུྃ་དང་སེམས་ལ་བདུད་རྩིའི་མཎྜལ་འབུལ་དུ་གཞུག །དབུ་རྒྱ
ནས་བརྩམས་ཨ་ཏིའི་དབང་རྫོགས་ཀྱི་བར་བསྐུར། ཨཱ་ལི་ཀཱ་ལི་བརྗོད་ལ་ལྟག་ཆད་
ཁ་བསྐང། དབང་རྗེས་དམཚིག་བསྒྲག་བཟུང་། གཏོང་རག་མཎྜལ། ལུས་འབུལ་
དགེ་བསྔོ་བཅས་ཀྱིས་གྲུབ། དབང་ཁྲིད་སྦྲེལ་ན་འདིར་ཐེག་དགུའི་ཁྲིད་ཆེན་གསེར་
གྱི་ཐེམ་སྐས་བཀླག་པས་མཚོན་ཕྱི་མ་རྣམས་ལའང་རེ་རེ་བཞིན་དབང་དང་ཁྲིད་སྦྲེལ་
ནས་ཚང་བར་བྱ་དགོས་སོ། །སློབ་དཔོན་གྱིས་ཕྲིན་ལས་རྗེས་ཀྱི་བྱ་བ་རྒྱས་བསྡུས་
སྐབས་བསྟུན་བྱའོ།།
དེ་ནས་ཞི་ཁྲོའི་དབང་ཆོག་དཔག་བསམ་ལྗོན་ཤིང་ལྟར་བཤམ་བཀོད་ལེགས་
པར་བྱ། རས་བྲིས་ཀྱི་དཀྱིལ་འཁོར་ལ་བརྟེན་པའི་སྐབས་ཐིག་ཚོན་གྱི་བྱ་བ་རྣམས་
5

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

མི་དགོས། ཀློང་གསལ་ལ་ཞི་ཁྲོའི་ལས་བྱང་སོ་སོར་ཡོད་ཀྱང་ལུགས་དེ་འདིར་མི་
དགོས་པས་ཞི་ཁྲོའི་ལས་བྱང་པདྨའི་ཕྲེང་བས་གཞུང་བསྲངས་ལ་བདག་མདུན་དབྱེར་
མེད་དུ་བསྐྱེད། འདིར་མངོན་རྟོགས་འཕྲོས་སུ་བཟླས་པ་འབྱུང་བ་ལྟར་བྱ་བའམ།
སྤྱི་ལྟར་བསྟོད་བཤགས་ཀྱི་རྗེས་སུ་འཐེན་ཀྱང་ཆོག །བུམ་པ་རང་བྱུང་གི་གཞལ་ཡས་
ཁང་སོགས་བུམ་བསྐྱེད་དམིགས་པ་སྦྱིན་ལུགས་སྤྱི་ཁྱབ་ལྟར་བྱས་ལ་བཟླས་པ་ཅི་
འགྲུབ་མཐར། འབྲུ་གསུམ་གྱིས་མཆོད་ཡོན་ཕུལ་ལ་བུམ་ལྷ་བདུད་རྩིར་བཞུ།
ལས་བུམ་དུ་རྡོར་སེམས་བསྐྱེད་ལ་ཡིག་བརྒྱ་བཟླས་ལ་འོད་ཞུ་བྱ། དེ་ནས་གཡུ་སྒྲོན་
མ་དང་བེ་བཙན་ཀླུ་གསུམ་གཙོས་གཏེར་སྲུང་གསོལ་ཁ་བཏང་། ཚོགས་བྱིན་རླབས་
ནས་བསྒྲལ་སྟབས་ཡན་གྲུབ་པ་དང༌། དབང་གཞུང་ལྟར། ཧཱུྃ། རིག་རྩལ་ལྷུན་
གྲུབ་སོགས་ཀྱིས་བདག་དབང་བླང༌། དེ་ནས་སློབ་མ་རྣམས་ལ་སྒོ་དྲུང་དུ་ཁྲུས་དང་
སྒོ་སྲུང་ཞུ་གནང༌། སློབ་དཔོན་གྱིས་བགེགས་བསྐྲད་བཅས་ནང་དུ་གཞུག་ལ་སྲུང་
འཁོར་བསྒོམ། ཡིག་བརྒྱ་བདུན་ཙམ་འདྲེན་དུ་གཞུག །སློབ་དཔོན་གྱིས་དྲི་བ་དང་
ལན་གསོལ་བ་ནས་བརྩམས། དཀྱིལ་འཁོར་ལྟ་བ་ཡན་སོང་ནས་མཚམས་སྦྱོར་
མདོར་བསྡུས་བཅས་གཞུང་གསལ་བ་མཎྜལ་འབུལ་གཞུག་སྔགས་ཀྱི་ཆེ་བ་བརྗོད་
པ་ནས་དབང་གཞུང་མཐར་ཆགས་སུ་བཏང་བ་ལས་འཕྲི་བསྣན་མ་དགོས། རྗེས་ཞི་
ཁྲོའི་ལྷ་ངོ་སྤྲོད་པ་བསྡུ་ན་རྡོ་རྗེ་སེམས་དཔའ་རིག་པ་མཆོག་གི་རྒྱུད་ཀྱི་ལེའུ་གཉིས་པ་
ཙམ་དང་རྒྱས་པར་སྤྲོ་ན་ནང་གསང་དེ་ཁོ་ན་ཉིད་བཅས་རྫོགས་པར་བཏང་ཡང་ལེགས།
6

པད་གླིང་ཀུན་བཟང་དགོངས་འདུས་སྨིན་གྲོལ་འབོགས་པའི་ལག་ལེན།

ཤིས་བརྗོད་རྒྱས་བསྡུས་གང་ལྕོགས། དམ་ཚིག་ཁས་ལེན། གཏོང་རག་མཎྜལ་
སོགས་དབང་རྗེས་སྤྱི་འགྲོ་ལྟར། སློབ་དཔོན་གྱིས་ཚོགས་ལ་རོལ། ལྷག་མ་བཏང་
བ་ནས་ཤིས་བརྗོད་བསྡུ་རིམ་གྱི་བར་ལས་བྱང་ལྟར་བྱས་པས་གྲུབ་བོ།།
དེ་ནས་ཁྲོ་བོའི་དབང་རྡོ་རྗེའི་ཐེམ་སྐས་ལ། རྡུལ་ཚོན་དཀྱིལ་འཁོར་མི་འགྲུབ་
པ་དབང་དུ་བྱས་ནས་ཐིག་ཚོན་གྱི་བྱ་བ་རྣམས་དོར་ལ་རས་བྲིས་ཀྱི་དཀྱིལ་འཁོར་
བཀྲམ་པའི་སྟེང་དུ་གཞུང་གསལ་དབང་རྫས་ཕྱི་ནང་རྣམས་གྲངས་ཚང་བ་དང་མཆོད་
པའི་བཀོད་པ་རྒྱས་པར་བཤམ། ལྷག་ཆད་བསྐང་བ་རང་གཞུང་ལྟར་གྲུབ་ནས་ལས་
བྱང་པད་ཕྲེང་གི་བགེགས་བསྐྲད་ནས་བཟུང་མཐར་ཆགས་སུ་བཏང་ལ་བདག་མདུན་
དབྱེར་མེད་དུ་བསྒོམ། ལྷ་བསྐྱེད་སོགས་ལ་ཁྲོ་བོ་ཁོ་ན་སྒེར་དུ་ཕྱུང་ན་ཆོག་པར་སྣང་
ཡང་ཁ་བསྒྱུར་དང་དབྱེ་བསལ་དཀའཞིང་། ཁྲོ་བོ་རྣམས་ཞི་བའི་རང་རྩལ་ཡིན་པས་
ལྷག་སྐྱོན་མི་འབྱུང་བས་ལས་གཞུང་དཀྱུས་ལྟར་བཏང་བ་ལེགས། ཀློང་གསལ་ལ་
ཞི་ཁྲོའི་ལས་བྱང་སོ་སོར་ཡོད་མོད། འདིར་རང་གཞུང་གི་བསྟན་དོན་ལྟར་ལ་རིགས་
འགྲེའི་སྤར་ཁབ་མི་དགོས། གང་ལྟར་བསྟོད་བཤགས་ཡན་གྲུབ་ནས་བཟླས་པ་གོང་
དུ་མ་སོང་ན་འདིར་བཟླ་ཞིང་སྟོང་ཚིགས་འབུལ། ཐོད་པ་དང་བུམ་པ་རྣམས་ལའང་
བཟླས་པ་ཅི་ནུས་རེས་བྱིན་བརླབ། དབང་གཞུང་གི་དཀྱིལ་འཁོར་མཆོད་པ་དང་
བཞུགས་གསོལ་བཏང༌། གཏེར་སྲུང་གཏོར་འབུལ་དང་ཚོགས་མཆོད་འབུལ་ལ་
7

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

བདག་དབང་སྔ་མ་ལྟར་བླངས། སློབ་མ་རྣམས་ལ་སྒོ་དྲུང་དུ་ཁྲུས་དང་སྒོ་ཞུས་བྱར་
གཞུག །མིག་དར་གཡོགས་ལ་སློབ་དཔོན་གྱིས་དྲག་སྔགས་ཡུངས་ཐུན་རོལ་མོ་
སོགས་ཀྱིས་བགེགས་བསྐྲད་ཅིང་ནང་དུ་རྡོར་སེམས་ཀྱི་སྒོམ་བཟླས་ཕོག་ལ་ཡིག་བརྒྱ་
འདྲེན་དུ་གཞུག །དུར་ཁྲོད་ཀྱི་མཚན་མ་སོགས་ཆས་སུ་ཞུགས། དབང་གཞུང་གི་
བགེགས་བསྐྲད་ནས་བརྩམས་བར་འདེད་དུ་བཏང༌། རྗེས་ཀྱི་ལས་རིམ་ཡན་གྲུབ་
ནས་ཤིས་བརྗོད་སོགས་དབང་གི་རྗེས་སྤྱི་མཐུན་དང་། སློབ་དཔོན་གྱིས་ཚོགས་ལ་
རོལ་པ་ཕྱིན་ཕྲིན་ལས་ཀྱི་རྗེས་རིམ་ཚང་བར་བཏང་བས་གྲུབ་པ་ཡིན་ནོ།།
དེ་ནས་སྤྲོས་བཅས་བུམ་པའི་དབང་སོགས་ལྔ་པོ་དུས་གནད་སོ་སོ་དང་བསྟུན།
དབང་རེ་རེ་བསྐུར་ཞིང་ཁྲིད་རེ་རེ་དང་སྦྲེལ་བ་གྲུབ་ན་གཞུང་གི་དགོངས་པ་མཆོག་ཡིན
ཡང་དེང་སང་དབང་རྒྱུན་ཙམ་ལས་འཆད་མཁན་འཆད་ཡུལ་གཉིས་ཀ་ཚུལ་ལྡན་ནུས་
པ་དཀོན་ཅིང་། འདི་མཚུངས་ཀྱི་གཏེར་ཆོས་གཞན་རྣམས་ལའང་བཀའ་ཐོབ་གཙོར་
བྱེད་པར་སྣང་བས་དེ་ལྟར་གྱི་ཚེ། དབང་ལྔ་བོ་དཀྱུས་གཅིག་ཏུ་སྦྲེལ་ནས་བསྐུར་ན་
ཕྱག་ལེན་བདེ་བས། ཕྱི་སྤྲོས་བཅས་བུམ་པའི་དབང་ལ་ཐིག་ཚོན་གྱི་བྱ་བ་དོར།
ཪས་བྲིས་ཀྱི་དཀྱིལ་འཁོར་བཀྲམ་ལ་དབང་རྫས་རང་གཞུང་ལྟར་ཚང་བ་ཕྱི་ནང་གི་
གཏོར་མཆོད་བཅས་བཤམ། གསང་དབང་སོགས་གཞན་རྣམས་ཀྱི་བཤམ་བཀོད་
ཀྱང་སོ་སོའི་གཞུང་མཐུན་བུམ་དཀྱིལ་གྱི་ཕྱོགས་སོ་སོར་བཀོད། རྒྱབ་མདུན་གང་
བདེར་ཁྲིའུའི་སྟེང་ཐོད་པ་འབྲུས་བཀང་བའི་ནང་བཏགས་གྲོལ་གྱི་འཁོར་ལོ་དར་སྣས་
8

པད་གླིང་ཀུན་བཟང་དགོངས་འདུས་སྨིན་གྲོལ་འབོགས་པའི་ལག་ལེན།

དྲིལ་བ་བཞུགས། ཐམས་ཅད་ལེགས་པར་ཚོགས་ནས་བུམ་དབང་ལྟར་དཀྱིལ་འཁོར་
ལ་ལྷ་བཞུགས་སུ་གསོལ་བ་དང༌། ལྷག་ཆད་བསྐང་། ལས་བྱང་པདྨའི་ཕྲེང་བ་
རྫོགས་པར་བཏང་ལ་བཟླས་པ་སྟོང་ཚིགས་བཅས་བྱ། བཏགས་གྲོལ་རབ་གནས་
སྐབས་སུ་གསུངས་པ་ལྟར་བསྐྱེད་བཟླས་ཅི་འགྲུབ་བོ། །བུམ་བཟླས་ཟུར་དུ་སྤྲོ་ན་
གོང་ལྟར་དང༌། ལས་བུམ་རྡོར་སེམས་ཀྱིས་བསྒྲུབ། གཏེར་སྲུང་གསོལ་ཁ།
ཚོགས་མཆོད་བཅས་གྲུབ་པར་བྱས་ལ། ཞི་ཁྲོའི་དབང་ལྟར་བདག་དབང་བླང༌།
དེ་ནས་སློབ་མ་རྣམས་ཁྲུས་ནས་དབྱུང༌། བགེགས་བསྐྲད་སྲུང་འཁོར་གཞུང་ནས་མ་
གསུངས་ཀྱང་གསང་བ་སྤྱི་འགྲོ་ཡིན་པས་བྱས་ཀྱང་ལེགས། སེམས་བསྐྱེད་གསལ་
གདབ་དང་མཚམས་སྦྱོར་མདོར་བསྡུས་བྱས་ལ་གསོལ་གདབ་ནས་བརྩམས།
བུམ་དབང་རང་གཞུང་མཐར་ཆགས་སུ་བཏང༌། བྱིན་འབེབས་མ་གསུངས་པས་མ་
བྱས་ཀ་མེད་མིན་ཡང་སྤྱི་འགྲོ་ལྟར་སྤྲོ་ན་ལེའུ་ལྔ་པ་འཇུག་པའི་ཆོས་རྫོགས་པའི་རྗེས་
སུ་དབང་ཆོག་ནོར་བུའི་སྒྲོན་མ་ལྟར་ཡེ་ཤེས་པ་དབབ། བུམ་དབང་ལྔ་ནས་ལྷ་ངོ་སྤྲད་
པའི་བར་སོང་ནས། མཚམས་སྦྱོར་བཅས་གསང་དབང་རིན་ཆེན་འཁོར་ལོ།
ཤེས་རབ་ཡེ་ཤེས་ཚིག་དབང་རིན་ཆེན་ཕྲེང་བ། རིག་པའི་རྩལ་དབང་དབྱེར་མེད་
རྣམས་སོ་སོའི་གསོལ་གདབ་ནས་བརྩམས་རྫོགས་པར་བསྐུར། དེ་ནས་སངས་རྒྱས་
སྲས་གཅིག་གི་རྒྱུད་ཀྱི་དབང་བསྐུར་ཞུ་བའི་ཡོན་དུ་མཎྜལ་ཕུལ། བཏགས་གྲོལ་
ལག་ལེན་ལྟར་གསོལ་བ་གདབ། རྒྱུད་རང་གཞུང་གི་སྐུ་གསུང་ཐུགས་ཡོན་ཏན་ཕྲིན་
9

ཀུན་བཟང་དགོངས་འདུས་ཀྱི་དབང་གི་ལག་ལེན་དང་འབོག་ཆོག་སྐོར།

ལས་ཀྱི་དབང་བསྐུར་དང། ལག་ལེན་ནང་ལྟར། ཀྱེ་མ་ངོ་མཚར་སོགས་ཀྱིས་དབང་
བསྐུར། རྒྱུད་གཞུང་ལྟར་སྨོན་ལམ་བཏབ་ཅིང་ཡོན་ཏན་དང་བསླབ་བྱ་བསྒྲག །
ཤིས་བརྗོད་ཇི་ལྟར་འོས་པ། དམ་ཚིག་ཁས་བླང་། གཏོང་རག་མཎྜལ་སོགས་དབང་
རྗེས་རྣམས་བྱ། སློབ་དཔོན་གྱིས་ཚོགས་ལ་རོལ་པ་ནས་བསྡུ་རིམ་གྱི་བར་ལས་བྱང་
ཉིད་ཚང་བར་བཏང་ངོ། །འདིའི་དབང་ཐམས་ཅད་ཀྱི་སྙིང་པོ་བསྡུས་པ་དབང་ཆོག་
ནོར་བུའི་སྒྲོན་མེ་ཟུར་དུ་བསྐུར་ན་ཤིན་ཏུ་གལ་གནད་ཆེ་བས་དེའི་མཚམས་སྦྱོར་ཁོ་བོས་
རིན་ཆེན་གཏེར་མཛོད་དུ་བཀོད་པ་ལྟར་ལགས་སོ།།
ཞེས་སྤུ་བོ་རྦ་ཁ་རིག་འཛིན་མཆོག་གི་སྤྲུལ་པའི་སྐུས་གསུང་བསྐུལ་ལྟར་པདྨ་གར་དབང་རྩལ་གྱིས་
བགྱ